La Biblioteca d’Adults reprén el servei d’hemeroteca amb la tornada de la premsa diària
2025-07-24

Des d’aquesta setmana, la Biblioteca d’Adults dona l’oportunitat als usuaris i usuàries de consultar la premsa impresa, diàriament. Així la Biblioteca reprén el servei d’Hemeroteca facilitant que la ciutadania accedisca al seu dret a la informació, la cultura i la lectura a la Biblioteca d’Adults.

Així, de dilluns a divendres, en l’horari habitual de la Biblioteca d’Adults, de 8.15h a 20.45 hores, es podrà consultar la premsa impresa, accedint amb això a Levante, Las Provincias, El Mundo, El País, La Razón, La Vanguardia i Marca. Els diaris es poden consultar in situ i sense necessitat de presentar el carnet.

Les hemeroteques són un dels puntals a l’hora de garantir el dret a la informació ja que en elles es troba la premsa diària. La seua consulta a la biblioteca permetrà a la ciutadania estar informada sobre les qüestions d’actualitat que li concernixen directament o indirectament (informació actualitzada); tindre accés a una premsa plural, de manera que puga comparar i triar lliurement aquella que més li satisfaça (formació) i donat el caràcter socialitzador de l’hemeroteca, permetre-li acudir amb una actitud lúdica i d’esplai.